da en en en fr de da id da nb da da da da da da da da fr sv da da da en en en en
Dobbeltsejr til 2. hold - Svanholm Cricketklub
Søndag d. 20. september 2015 kl. 20:21 af Henrik Pfaff
2. holdets T 20 finale i serie 2 hjemme mod den jyske vinder af serie 2 Fredericia var en repetition af de to holds kamp for to år siden i Fredericia, hvor vi vandt stort med et hold med adskillige fritspillede 1. holdspillere. Opstillingen var en anden denne gang – uden et par af de faste Mati Malik og Zeshan Khan, der var bundet af 1. holdsdeltagelse og uden den bortrejste Bilal Khan.
Det blev længe absolut ikke nogen walk over mod Fredericia, hvis kasteangreb var udmærket bortset fra, at man ikke så en eneste spinner.
Vi var i den grad presset i bund, da der var gået 11 overe og vi fortsat kun havde scoret 48 og mistet Usman Akram, Sair Anjum og Saud Munir.
Sair Anjum grebet ud af u. Javeed, kastet Martin Eskildsen
Svanholms anfører Imran Raja Khan cutter på en bold på midterpinden med fatalt resultat
Kastningen begyndte at tørre lidt ud og Hassan Rashid, der igen, igen bar holdet (50) fik støtte af Sahadat Riaz (26).  Stadigvæk havde vi kun de ikke umiddelbart vindende 97 for 7 i den 17 over. Det blev niende gærdet Jonas Henriksen (16 på 11 bolde) og den stærkt forbedrede Said Alam (7) , der fik totalen op på 126 for 8 på den ikke alt for hurtige bane.
Fredericia gik til vaflerne fra starten og havde 25 uden gærdefald efter 4 overe.
Men der var for meget skråske i holdet til at det kunne vare ved. Vi greb stort set, hvad der blev tilbudt og Fredericias hale var lang og kunne ikke spille spinnere. Jyderne endte med 82/9. Zahid Shah 2/15, Jonas Henriksen 2/20 og Sahadat Riaz, der var næstkandidat til ”man of te match-titlen” med flotte 2/9 .
Sahadat Riaz kaster Mondozay ud
Fredericias J. Joyce slår på tværs på Svanholms spinner Said Alam
Formand Umair But overrakte pokal og gav fortjent Hassan Rashid handskerne som ”man of te match”.
2. holdet har herved solidt sat sig på førerpositionen blandt de næstbedste i Danmark efter for et par uger siden at have vundet 1. division.
Vinderne af T 20, serie 2 Svanholm II.
Stående fra venstre. Jonas Henriksen, Saud Munir, Waqasali Yasin, Sair Ajum, Hassan Rashid, Usman Akram, Bobby Malik (keeper).
Knælende. Said Alam, Raja Imran Khan (anf), Sahadat Riaz, Zahid Shah